Nuku
Nuku mun nuori sydämein,
 yö on tyyni ja rauhainen,
 uinu jo päivän pauhusta pois,
 kauvan et sitä kestää vois!

 Lepää jo unteni lehti ja puu,
 iltaa soittaa lintusen suu,
 tyynesti tenhoten maininki lyö –
 Rauhainen on rintani yö.....

 Unten untuva-venhoni
 hiljaa keinuvi; syömmeni
 siinä on keinuva kehtosi sun
 keijussa keijuvan rintani mun.

 Unhota päivän toimi ja työ,
 unteni aalloilla uinuos yö!
 Aamulla taasen kun alkavi uus
 päivä, niin päättyvi hiljaisuus.